Príloha č. 4

Zameranie programových  smerov MH SR výskum a vývoja do r. 2003 s výhľadom do roku 2005

I. Program MH SR -Technologické a výrobkové inovácie v priemysle

A. Technologické inovácie v oblasti strojárstva a hutníctva
Zváranie.
V rámci programu výskumu a vývoja technologických inovácií strojárskeho priemyslu v rokoch 2001-2005 by zameranie malo definovať prioritné riešenia: 
•	Vývoj intenzívnych technológií oblúkového zvárania a s tým súvisiacich vysoko- automatizovaných, prevažne jednoúčelových zváracích zariadení a systémov
•	Vývoj nových systémov a technológií zvárania vysoko koncentrovanými zdrojmi energie (laser, elektrónový lúč, plazma)
•	Návrh nových zvarových spojov a návrh nových materiálov pre oblasť energetiky a pre vysoko namáhané konštrukcie, najmä na únavu a z hľadiska odolnosti proti krehkému porušeniu
•	Komplexný výskum aspektov súvisiacich s ekológiou a ochranou zdravia pri zváraní a návrh opatrení na riešenie tejto problematiky
•	Vývoj a realizácia nových zváracích materiálov na zváranie a naváranie v hutníckom a strojárskom priemysle a energetike, s rešpektovaním ekológie, pri ich výrobe a aplikácii.

Cieľom je zabezpečiť rozvoj technológií vysoko produktívneho oblúkového zvárania, zabezpečenie vstupných podmienok pre intenzívny rozvoj strojárskeho priemyslu na Slovensku, využívajúceho zváranie, zvýšenie jeho konkurenčnej schopnosti a exportných možností. Ďalej sledovanie výskytu škodlivín, ich analýza spolu so špecifikáciou rizikových faktorov pri zváraní, naváraní, rezaní a spájkovaní rôznych materiálov pri rôznych technologických postupoch. 

Povrchová úprava , antikorózna úprava. 
Výsledkom aktualizácie programu výskumu do roku 2003 s výhľadom do roku 2005 bude experimentálny vývoj štrukturovaného technologického a high-tech skúšobníctva, rozvoj monitoringu procesov zavedenie skúšok predúprav a ekologických náterových systémov.
Cieľom je zabezpečiť experimentálny vývoj technologického a hi-tech skúšobníctva PUACH v rámci celoživotného cyklu technických výrobkov. Rozvoj infraštruktúry skúšobníctva, zabezpečenie kompatibility a  konkurencie schopnosti exportujúcich strojárskych firiem. 
Sekundárne spracovanie materiálov
Ako prioritu riešiť návrh a realizáciu technologického zariadenia pre znižovanie objemu kovových rádioaktívnych odpadov a realizáciu technológie pretavovania kovových rádioaktívnych odpadov.
Cieľom je vytvoriť komplexný model systémového okolia procesu plazmového spaľovania nebezpečných odpadov služiaci na optimalizáciu procesu a archiváciu údajov v súlade s ISO 14000. 

Náklady na riešenie „Technologických inovácií v oblasti strojárstva a hutníctva“ v období 51  mesiacov sa predpokladajú vo výške
                                                                                                                          (tis. Sk)
Celkom	121 820	
Z toho: navrhovaný objem zo ŠR	60 910	
            navrhovaný objem z iných zdrojov	60 910	

B. Výrobkové inovácie v oblasti strojárstva a hutníctva

Lesná technika

Program by mal riešiť vývoj typového radu lesných strojov novej generácie a zariadení pre využitie v lesnom hospodárstve, ktorý umožní doplnenie a rozšírenie spektra ponuky pre nové lesnícke technológie hlavne na zahraničných trhoch. Návrh akceptuje súčasný trend šetrnej ťažby v rámci programu ekologizácie lesníckych prác. Ide o nový perspektívny výrobný program pre strojárske podniky a výrazné zvýšenie exportnej schopnosti realizátora.

Cieľom je návrh nového lesného kolesového stroja pre plne mechanizovanú technológiu ťažby drevnej hmoty v časti spiľovania, odvetvovania a krátenia stromov na sortimenty lesníckej výroby

Stroje a zariadenia pre údržbu ciest a diaľnic

Riešenie by malo zabezpečiť zvýšenie bezpečnosti cestnej premávky rozhodujúcich koridorov odsúhlasených v G24 - dopravnej a colnej skupine prechádzajúcich Slovenskom: Praha - Bratislava - Budapešť,      Bratislava – Žilina – Košice - Užhorod a Katovice - Skalité - Žilina – Bratislava a vytvorenie podmienok pre zapojenie slovenských ciest do európskej siete bez zvýšenia ekologickej záťaže slovenskej krajiny.

Cieľom je poskytnúť organizáciám zabezpečujúcim údržbu ciest techniku odpovedajúcu najnovším poznatkom v údržbe ciest. Používaním tejto techniky by sa mala zvýšiť operatívnosť a kvalita údržby pri súčasnom znížení nepriaznivého účinku na krajinu. Rádiové prepojenie medzi posýpacím vozidlom s vysielaním dát na fónickom kanále umožňuje riadiacemu dispečingu objektívne kontrolovať výkon údržby. Ďalej vytvoriť v slovenskom priemysle predpoklady pre zabezpečenie údržby technickými prostriedkami z vlastnej výroby s využitím kapacít slovenského výskumu a vývoja a strojárskeho priemyslu, zníženie obstarávacej ceny vo vzťahu k cene jednoúčelových strojov, nadviazať na zámer 3. témy 5. rámcového programu Európskej komisie "Konkurencieschopný a trvalo udržateľný rast - Pozemné a morské dopravné technológie", plniť požiadavky verejnosti na udržateľnú mobilitu a zvýšenú bezpečnosť dopravy s rešpektovaním interakcie človek-vozidlo a vyvinúť taký systém riadenia technologického cyklu vozidla, ktorý by odbremenil obsluhu stroja, objektivizovalo pracovné operácie s napojením na úrovni dát cez centrálny dispečing a tým potvrdilo výkon cestnej údržby a jednak zabránilo nedostatkom z titulu ľudského činiteľa. Osobitne riešiť požiarne vozidlá strednej triedy.

Poľnohospodárske traktory

Poľnohospodárske traktory ZTS vyrábané v súčasnej dobe v ZTS TEES Martinské strojárne a.s. Martin nie sú svojim doterajším koncepčným riešením schopné absorbovať uplatnenie inovačných stupňov vyšších radov. V časovom horizonte do roku 2003 s výhľadom do roku 2005 s ohľadom na súčasnú situáciu je možné realizovať už rozbehnutú modernizáciu traktorov ZTS M 2002 s časovým posunom do roku 2003 ako medzistupeň do doby realizácie traktorov novej generácie. V prípade realizácie spolupráce so Zetor Brno riešiť telo traktora pre výkon od 90 do 120 kW. Osobitne riešiť kombinovaný nosič náradia a traktorový ťahač.

Cieľom je vývoj kombinovaného nosiča náradia tak, aby v zmysle ekologických požiadaviek vykonával počas jedného prejazdu viac poľnohospodárskych operácií, pri príprave a spracovaní pôdy a pre zberové práce a dopravu. 

Stavebné a zemné stroje a manipulačné mechanizmy

V oblasti mobilných terénnych manipulátorov bude výskum a vývoj zameraný na ich modernizáciu a tvorbu modifikácií pre agro technológie, modifikácie mobilných hutníckych manipulátorov a miniteleoperátory pre analýzu prostredia pri haváriach a iných životu ohrozujúcich situáciach. Pre pripravovanú sieť terminálov kontajnerovej dopravy je potrebné v predstihu zabezpečiť výskum a vývoj ťažkých manipulátorov nosnosti 20-40 t.
Vyvinutý typový rad vysokozdvižných vozíkov novej generácie je treba doplniť o modifikáciu s meniteľným vodorovným dosahom nosnosti od 2 500 kg. Typový rad akumulátorových vysokozdvižných vozíkov je aktuálne rozšíriť o ťahače s prívesnými vozíkmi. 

Valivé ložiská

Výskumom  a vývojom vnútornej konštrukcie ložísk zabezpečiť zlepšenie energetickej bilancie uloženia, zvýšenie trvanlivosti a rýchlobežnosti, zníženie hlučnosti a tiež vo väčšom rozsahu aplikovať využite plastov. Zabezpečiť skúšobné metódy a skúšobné zariadenia pre špeciálne ložiská a uloženia pre automobily, elektrotechnický priemysel, koľajové vozidlá a ďalšie.
Cieľom  je výskumom riešiť priority špeciálnych ložísk a uložení pre:
-	automobilový priemysel (prevodovky, nápravy, spojka ...)
-	elektrické stroje točivé, biela technika
-	mobilné a stavebné stroje
-	koľajové vozidlá
-	obrábacie stroje
s dôrazom na konštrukciu umožňujúcu aplikáciu plastov a využitie technológií plošného tvárnenia.

Zariadenia pre železnice 

Inovačný program bude orientovaný na vývoj prestavných systémov križovatkových a spádových výhybiek, novú generáciu železničných závor, diagnostickú súpravu pre elektrohydraulické mechanizmy používané na ŽSR a komplexný vývoj dieselelektrického rušňa so striedavým prenosom výkonu.
Cieľom je zabezpečiť návrh nových ovládacích zariadení železničných výhybiek pre ŽSR, výskum a vývoj ľahkej motorovej jednotky a návrh ďalšej modernizácie dieselelektrických (elektrických) rušňov radu 7xx.
 
Náklady na riešenie „Výrobkových inovácií v oblasti strojárstva a hutníctva“ v období 48 mesiacov sa predpokladajú vo výške
                                                                                                                          (tis. Sk)
Celkom	374 630	
Z toho: navrhovaný objem zo ŠR	174 930	
            navrhovaný objem z iných zdrojov	199 600	

C. Technologické a výrobkové inovácie v elektrotechnike

V oblasti káblov a izolantov bude výskum a vývoj orientovaný na nové káble a spojky pre prístupové a širokopásmové siete v telekomunikáciách a pre špeciálne aplikácie a pripravovanému projektu obsahujúceho výskum a vývoj hybridných metalicko-optických káblov a nových elektroizolačných materiálov pre motory a transformátory. 

Cieľom je dosiahnuť porovnateľnú technickú úroveň s poprednými svetovými výrobcami káblov pre moderné telekomunikačné systémy a elektroizolačných materiálov a impregnantov pre výrobu motorov a transformátorov a rozsiahle opravárenské činnosti v tejto oblasti elektrotechniky a to najmä:
-	technologickými inováciami v elektrotechnickom priemysle a energetike SR;
-	technologickými výrobkovými inováciami v elektrotechnickom priemysle.

V oblasti výkonovej elektrotechniky a  elektroniky, sa na riešenie navrhuje výskum a vývoj a optimalizácia komponentov trakčnej výzbroje (menič + motor) pre modernizáciu elektrickej výzbroje trakčných koľajových vozidiel a vozidiel  mestských dráh v plne striedavej verzii ako riešenie nových obvodových štruktúr a konštrukčne unifikovaného systému meničov frekvencie medzných výkonov pre trakciu (na báze vysokonapäťových IGBT tranzistorov, príp. ICGT) a elektromagnetický a konštrukčný návrh unifikovaného asynchrónneho trakčného motora s výkonom do 500 kW na jednu hnaciu nápravu.

Cieľom je výskum a vývoj nových obvodových silových štruktúr a konštrukčného systému meničov frekvencie medzných výkonov a obmedzených rozmerov aplikovateľných do nových – plne striedavých elektrických výzbroji do pripravovaných modernizovaných vozidiel hlavne dieselelektrickej a tiež elektrickej trakcie. Riešenie zakladá na najnovšej vysokonapäťovej technike (IGBT, príp. IGCT) a podstatnou časťou projektu je V/V obvodového a konštrukčného riešenia unifikovaného asynchrónneho trakčného motora s menovitým výkonom 500 kW na hriadeli a rôznym konštrukčným uložením v podvozku. 

V oblasti elektrických strojov sa navrhuje výskum a vývoj  konštrukcie nového radu  výťahových strojov a návrh nových synchrónnych alternátorov pre pozemné zdroje energie. Do inovačného programu elektrotechnickej produkcie sa zaraďuje aj výskum  a vývoj a príprava následnej výroby kontinuálnych váh a dávkovacích zariadení. V oblasti elektrických prístrojov sa navrhuje riešenie inovácie 1 a 4-pólových ističov do 63 A a vačkových spínačov do 160 A.
Cieľom je riešenie nových výťahových  strojov, ktoré by mali nahradiť doposiaľ používaný asynchrónny motor a prevodovku v jednom kompaktnom celku, kde  so svojimi technickými parametrami a konštrukčným riešením poskytne výrazne vyššie prevádzkové parametre pri podstatne nižšej hmotnosti, zastavbových rozmerov a takmer v úplnom vylúčení znečistenia prostredia výťahových priestorov prevodovkovým olejom. Navrhované riešenie bude obsahovať rad šiestich typových veľkostí s cieľom pokryť rôzne veľkosti osobných a nákladných výťahov v bytových a nebytových priestoroch v tuzemsku a zahraničí. Ďalej v rámci riešenia budú navrhnuté viaceré typy synchrónnych alternátorov vo výkonovom rozsahu 5 až 30 kVA (v jedno a 3-fázovom vyhotovení) a vyrobené a odskúšané 2 predstavitele pre špeciálnu aplikáciu. Navrhované riešenie v oblasti kontinuálnych váh a dávkovacích zariadení zakladá nový systém prevodníka „hmotnosť – frekvencia“.

V oblasti prenosovej techniky sa podporí výskum a vývoj komponentov digitálnej televízie a modernizácie zariadení a prístrojov telekomunikačnej techniky.

Náklady na riešenie „Technologických a výrobkových inovácií v elektrotechnike“ v období 60 mesiacov sa predpokladajú vo výške
                                                                                                                          (tis. Sk)
Celkom	149 400	
Z toho: navrhovaný objem zo ŠR	74 700	
            navrhovaný objem z iných zdrojov	74 700	

D. Technologické a výrobkové inovácie v chemickom priemysle

Inovácia nosných sortimentov chemického priemyslu a ekologické aspekty inovačného procesu
Cieľom navrhovaného riešenia je trvalo-udržateľný rozvoj chemického priemyslu, zvýšenie konkurencieschopnosti a predpokladov exportu v jednotlivých segmentoch zavedením a realizáciou nových inovácií, zvyšovaním pridanej hodnoty a zušľachťovaním komerčných  sortimentov. V nadväznosti na záväzky a povinnosti Slovenska, vyplývajúce z prístupových krokov k EÚ, budú v rámci programu zabezpečované i riešenia zamerané na dopad preberanej legislatívy z EÚ s hlavným dôrazom na ochranu zdravia a ekologické aspekty.
V súlade s predpokladmi a možnosťami výskumno-výrobnej základne slovenského chemického priemyslu a v nadväznosti na predpokladaný rozvoj hospodárstva v SR i tendencie vo svete je program tiež zameraný na vyššiu finalizáciu domácich surovinových a materiálových zdrojov, na inovácie v oblasti malotonážnej chémie a chemických špecialít  a do oblasti rozvoja  recyklačných technológií.
Vecný obsah riešenia je prezentovaný nasledovne:
•	Malotonážne výroby zhodnocujúce domáce suroviny a medziprodukty, výskum spôsobov propylácie tetralínu a výroba izopropyltetralínu, výskum prípravy dipentaerytritolu, výskum prípravy 1,2-metyléndioxybenzénu), výskum prípravy a výroba škoricového aldehydu
•	Výskum technológie prípravy PES technického vlákna s vyšším stupňom aromaticity, recyklácia polyesterových fliaš, polypropylénové strižové vlákna s vyššími úžitkovými vlastnosťami, farebné koncentráty pre farbenie polymetylmetakrylátu 
•	Výskum špeciálnej kategórie osobných radiálnych plášťov 
•	Výskum a vývoj svetelného stabilizátora na báze HALS, výskum spracovateľských prísad pre pneu-zmesi 
•	Automobilové benzíny, motorové nafty, motorové oleje a cestné asfalty 
•	Výskum zušľachťovania výrobkov z plastov elektrónovým zväzkom a výskum nových tieniacich polymérnych kompozitov, progresívne kompozitné plasty pre konštrukčne a technicky náročné aplikácie, výskum nových progresívnych technológií spracovania a aplikácií plastov, výskum vyššieho zhodnocovania odpadov z polymérnych materiálov a výskum nových aplikácií plastov a systémových riešení zodpovedajúcich legislatíve EÚ.

Zvýšenie produkčnej, konkurenčnej a exportnej schopnosti chemického priemyslu
•	Procesy technicko-ekonomicky a ekologicky prijateľného využitia lignitu a hnedého uhlia s vyšším obsahom zlúčenín síry a arzénu
•	Výskum rozšírenia výroby vysokoktánových komponentov motorových benzínov, vrátane návrhu investične nenáročnej a ekologicky prijateľnej náhrady metyl-terc.butyléteru
•	Procesy a výrobky podstatne vyššieho technicko-ekonomického zhodnotenia priemyselne získanej elementárnej síry vo veľkotonážovom meradle v SR
•	Jemné chemikálie a chemické špeciality s vysokým podielom kvalifikovanej práce, na základe výroby kuménového fenolu a vedľajších, nízkozhodnocovacích produktov
•	Proces selektívnej epoxidácie konjugovaných diénov molekulovým kyslíkom na hetero-génnom katalyzátore, na monoepoxyalkény (alkenyloxírany)
•	Chemickotechnologické a iné procesy zúžitkovania oxidu uhličitého ako recentnej uhlíkatej suroviny
•	Špeciálne typy homopolymérov a kopolymérov vinylchoridu
•	Konverzia zemného plynu, hlavne na uhľovodíky C2, predovšetkým etylén, ako dostupnejšej suroviny pre nadväzné, prevažne už zavedené chemické výroby
•	Katalytická dehydrochlorácia 1,1,2,2-tetrachlóretánu na trichlóretylén bez potreby vápna a tvorby odpadových chloridov
•	Výroby investične málo náročné, využívajúce nízkozhodnocované až neefektívne hlavné produkty na pomerne malých kapacitách alebo vedľajšie produkty ešte efektívnych výrob, na cenné medziprodukty,
•	Malotonážne výroby vyššie zhodnocujúce domáce suroviny a medziprodukty
•	Bezfosgénové postupy výroby diizokyanátov pre polyuretány

Náklady na riešenie „Technologických a výrobkových inovácií v chemickom priemysle“ v období 60 mesiacov sa predpokladajú vo výške
                                                                                                                          (tis. Sk)
Celkom	415 200	
Z toho: navrhovaný objem zo ŠR	205 100	
            navrhovaný objem z iných zdrojov	210 100	

E. Technologické a výrobkové inovácie v spracovateľskom priemysle

Inovačný rozvoj kožiarskeho priemyslu
Predmetom riešenia je:
–	výskum v oblasti usňových materiálov pre nové oblasti použitia hlavne v nábytkárskom, automobilovom a odevnom priemysle  
–	postupné zavádzanie technológií umožňujúcich dosiahnuť zníženie nepriaznivých dopadov koželužskej výroby na životné prostredie v súlade s existujúcimi a pripravovanými legislatívnymi opatreniami krajín Európskej únie
–	vývoj technológií ekonomického zhodnocovania kožných odpadov a vedľajších  produktov koželužskej výroby s cieľom získavania čistých biopolymérov na báze kožných bielkovín využiteľných v oblasti humánnej medicíny, v kozmetike, potravinárstve a na výrobu pomocných koželužských prípravkov.

Podpora rozvoja obuvníckeho priemyslu

Predmetom riešenia je inovácia obuvníckych strojov a zariadení na výrobu obuvi a vývoj progresívnych foriem organizácie výroby v obuvníckom priemysle s cieľom posilniť konkurenčnú schopnosť výrobkov obuvníckeho priemyslu inováciou výrobných strojov a zariadení a zvýšiť efektívnosť a produktivitu práce v obuvníckej výrobe zavedením progresívnych foriem organizácie práce. Súčasťou riešenia podprogramu bude i vývoj nástrojov na automatizáciu vzorovacích a konštrukčných činností v obuvníckom priemysle a nástrojov na rozvoj elektronického obchodu a informačných systémov v odvetví.

Ekologizácia a automatizácia sklárskej výroby 

Účelom riešenia bude: 
–	náhrada kysličníka barnatého pri výrobe krištáľového skla pri porovnateľných výrobných nákladoch a zachovaní rovnako vysokej úžitkovej hodnoty produkcie
–	zvýšenie chemickej odolnosti úžitkového skla pri zachovaní fyzikálnych vlastností
–	odstránenie emisií olova pri výrobe olovnatého krištáľového skla
–	likvidácia kalov z brúsenia olovnatého krištáľového skla
–	zvýšenie stupňa automatizácie technologických procesov a operácií pri preprave a manipulácii s výrobkami

Výskum prvkov modulárnych systémov pre výrobu automobilových plášťov

Predmetom podprogramu bude komplexný výskum prvkov pre modulárne systémy výroby automobilových plášťov vo väzbe na svetové trendy rozvoja v gumárenskom priemysle. Cieľom riešenia bude zaviesť v slovenskom pneumatikárskom priemysle prvky pokročilých (Hi-Tech) technológií, ktoré prispejú k zvýšeniu kvality, technickej úrovne a konkurenčnej schopnosti tuzemských automobilových plášťov. Ide o:

•	Výskum prvkov pre oblasť konfekcie v modulárnom výrobnom systéme automobilových plášťov
•	Výskum prvkov pre oblasť vulkanizácie v modulárnych výrobných systémoch automobilových plášťov
•	Výskum prvkov multifunkčných liniek na výrobu komponentov pre modulárne výrobné systémy automobilových plášťov
•	Optimalizácia chemického zloženia gumárenských zmesí a vulkanizačných systémov pre potreby modulárnych technológií výroby automobilových plášťov.

Výskum systémov zariadení na prípravu komponentov a kontrolu kvality pre výrobu automobilových plášťov

Riešenie bude pokrývať oblasť zariadení na prípravu komponentov automobilových plášťov zhotovovaných rezaním a navíjaním a zariadení na vizuálnu kontrolu kvality produkcie. Ťažisko výskumu zamerané na proces zhotovovania pätkových lán pre rôzne technologické systémy výroby a na procesy prípravy polotovarov rezaných z pogumovaných kordov používaných pri konfekcii plášťov resp. gumových pásov na zásobovanie vytlačovacích strojov.

Integrované textilné materiály a odevy na ochranu človeka

Predmetom riešenia bude integrácia výskumu a vývoja do európskeho výskumného priestoru v oblasti textilného priemyslu a súvisiacich odborov, hlavne špecializovanej chémie a aplikácia poznatkov z vývoja špičkových textilných materiálov a ich zakomponovanie do výskumu a zavedenie výroby inteligentných textílií pre textilný priemysel SR so zohľadnením jeho technologických a investičných možností. Ide o riešenie:
•	Inteligentné materiály s novými funkciami
•	Technické textílie pre odevy s multiplikačným účinkom

Textilné materiály so separačnou účinnosťou

Riešenie bude zamerané na výskum zloženia a technológie výroby technických textílií vhodných na použitie ako filtračné materiály pri oddeľovaní tuhej fázy z plynov a kvapalín a tiež na štúdium mechanizmu separácie rozptýlených tuhých častíc. Materiály, ktoré budú výstupom riešenia, nahradia dovážané filtračné textílie a prispejú k zníženiu ekologickej záťaže spôsobenej  priemyselnou výrobou.

Náklady na riešenie „Technologických a výrobkových inovácií v spracovateľskom priemysle“ v období 60 mesiacov sa predpokladajú vo výške
                                                                                                                          (tis. Sk)
Celkom	468 000	
Z toho: navrhovaný objem zo ŠR	243 100	
            navrhovaný objem z iných zdrojov	243 100	

Náklady na riešenie programu „Technologických a výrobkových inovácií v priemysle“ v období 60 mesiacov sa predpokladajú vo výške
                                                                                                                          (tis. Sk)
Celkom	1 547 050	
Z toho: navrhovaný objem zo ŠR	758 640	
            navrhovaný objem z iných zdrojov	788 310	

II. Program MH SR - Vývoj technológií premeny energie a energetických systémov, vrátane netradičných zdrojov
Zameraním programu bude zabezpečenie efektívneho a bezpečného zásobovania Slovenska elektrickou a tepelnou energiou prípravou inovačných a modernizačných akcií s využitím posledných poznatkov vedy a techniky v oblasti premien a využitia všetkých zdrojov elektrickej a tepelnej energie, vrátane odstránenia negatívnych vplyvov na elektrické siete, optimalizáciu a monitorovanie spotreby. 

Optimalizácia rozvoja energetiky SR
Predmetom riešenia bude spracovanie scenárov rozvoja a modernizácie ES a energetiky SR v podmienkach otvárania sa trhu a liberalizácie cien energie po transformácii energetiky s cieľom spoľahlivo zabezpečiť hospodárstvo štátu a obyvateľstvo energiou pri zohľadnení ekonomických,  ekologických a sociálnych podmienok. Zabezpečiť zdôvodnené zvýšenie využitia obnoviteľných a druhotných zdrojov v podmienkach SR.
Ďalej zabezpečiť sledovanie stavu prenosovej sústavy SR s využitím progresívnych informačných technológií. 
Cieľom je zabezpečiť proporcionálny rozvoj energetického systému a dlhodobú efektívnosť a spoľahlivosť výroby energie vo vecnom obsahu nasledovne:

•	stanovenie postavenia - miery nezávislosti - energetiky SR a stanovenia nástrojov k jej dosiahnutiu,
•	aktualizáciu potrieb (scenárov) energetických médií vo vzťahu na zdroje, vývoj makroekonomiky a reštrukturalizácie hospodárstva,
•	návrh scenárov modernizácie a rozvoja výrobnej základne energetiky vrátane posúdenia investičných a ekologických rizík v dlhodobom vývoji,
•	návrh obnovy a rozvoja prenosovej a distribučnej siete ES SR vrátane jej zapojenia do medzinárodného obchodu s elektrickou energiou,
•	zdôvodnené zvýšenie využitia obnoviteľných a druhotných energetických zdrojov do roku 2010 z hľadiska dlhodobo udržateľného rozvoja vrátane analýzy prekážok vyššieho využitia a návrhov na ich odstránenie,
•	hodnotenie vplyvu otvárania trhu  s energetickými médiami na ekonomiku a legislatívnu, vrátane ekonomických a finančných analýz, návrhu tarifného systému, oceňovanie energetických médií ako aj zhodnotenie systémových opatrení na spotrebu a hospodárstvo,
•	stanovenie dopadov transformácie energetiky na ekonomiku výroby energie, cenotvorbu, obchodné vzťahy a potreby regulácie.

Stratégia zásobovania teplom v SR
Predmetom riešenia bude spracovanie analýzy doterajšieho vývoja zásobovania teplom SR ako podklad a  návrh  ďalšieho rozvoja a modernizácie v podmienkach  otvoreného trhu s energetickými médiami, za účelom spoľahlivého zásobovania obyvateľstva a priemyslu teplom, pri vysokej účinnosti zhodnotenia paliva vo výrobe, rozvode a spotrebe tepla.
Cieľom je zabezpečiť riešenie systémových, technologických, ekonomicko-finančných, ekologických a legislatívnych problémov nasledovne:
•	racionálny rozvoj a modernizáciu zásobovania teplom a energetiky v podmienkach trhovej ekonomiky,
•	intenzifikáciu kogeneračnej výroby  elektriny , tepla , chladu atď.,
•	preferenciu environmentálnych riešení,
•	analýzu efektívnosti bezpečnosti a spoľahlivosti dodávky tepla z JE,
•	využitie biomasy a druhotnej energie, solárnej a geotermálnej energie v zásobovaní teplom,
•	hodnotenie dopadov odstránenia priamych a nepriamych dotácii na teplo,
•	legislatívne predpisy a systém ekonomických pravidiel a stimulov,
•	návrh systémových opatrení na podporu a riadenie rozvoja systémov CZT.

Zvyšovanie bezpečnosti a spoľahlivosti prevádzky JE zdrojov
Stúpajúca spotreba elektrickej energie v odvetví priemyselnej výroby, služieb, domácností a ochrana životného prostredia určujú miesto jadrovej energetiky v štruktúre zdrojov. Svetový trend však určuje aj požiadavky na systematický vývoj a modernizáciu prostriedkov  a postupov na hodnotenie a zvyšovanie jadrovej bezpečnosti energetických zdrojov a ich životnosti.
Na proces výroby nadväzuje spracovanie a ukladanie odpadov najmä rádioaktívnych, ale aj prostriedky a postupy vyraďovania a likvidácie jadrových  zdrojov po skončení životnosti.
Cieľom bude nasledujúce riešenie:   
Výskumná podpora prevádzky JE
•	Vývoj moderného systému pre archiváciu, distribúciu a prezentáciu materiálových, neutrónovo-fyzikálnych a prevádzkových  parametrov jadrového paliva.
•	Vývoj moderného systému pre vstupnú kontrolu izotopického zloženia jadrového paliva a geometrie komponentov kazety.
•	Vývoj teoreticko-experimentálnych modelov pre nedeštruktívnu gamaspektrometrickú a pasívnu neutrónovú analýzu izotopického zloženia vyhoretého paliva so zameraním na možnosť aplikácie v inšpekčnom stende.
•	Vývoj nových realistických termohydraulických výpočtových metodík a modelov pre zvýšenie bezpečnosti pri likvidácii možných havárií v JE.
•	Vývoj metód stanovenia dôležitých neutrónovo-fyzikálnych parametrov  reaktorov VVER zo signálu vonkajších ionizačných komôr založených na 3-D kinetických analýzach.
•	Vývoj metód monitorovania stavu (condition monitoring) technologických zariadení s využitím počítačovej inteligencie.
•	Výskum radiačnej záťaže plášťa a krátkodobého skladu vyhoreného paliva so zameraním na určenie životnosti tesniacich tmelov.

Životnosť JE s VVER
•	Výskum degradačných procesov zariadení a komponentov JE súvisiacich so starnutím JE
•	Analýza citlivých komponentov a systémov JE na starnutie s vplyvom na bezpečnosť JE
•	Vývoj moderných systémov pre testovanie, kontroly a nápravu degradačných poškodení
•	Vývoj analytických modelov pre hodnotenie zvyškovej životnosti komponentov JE
•	Bezpečnostné a legislatívne podmienky predĺženia prevádzky JE za obdobie projektovanej životnosti

Vývoj technológií pre likvidovanie JZ a bezpečné nakladanie s RAO
(financované zo ŠFL JZ)
•	Komplexné spracovanie a úprava kalov
•	Spracovanie kontaminovaných práčovníckych vôd
•	Návrh a overenie spracovania a uloženia kontaminovaných zemín a betónovej sute
•	Metodológia hodnotenia a výberu najvhodnejšieho variantu vyraďovania JZ z prevádzky
•	Vytvorenie databanky pre potreby vyraďovania JZ
•	Technológie a zariadenia pre dekontamináciu stavebných povrchov  a technologických zariadení pri likvidácii JZ
•	Technologické postupy a techn. prostriedky pre demontáž a fragmentáciu aktívnych zariadení
•	Monitorovanie RAO, radiačná bezpečnosť a ochrana pracovníkov a ŽP pri likvidácii JZ a nakladaní s RAO
•	Zvýšenie využiteľnosti republikového úložiska RAO Mochovce 
•	Hodnotenie bezpečnosti úložísk RAO
•	Monitorovanie homogenity veľkokapacitných kalových nádrží
•	Rekognoskačné, vzorkovacie a manipulačné mobilné diaľkovo riadené prostriedky 
•	Vývoj technológií a prostriedkov pre spracovanie a úpravu RAO

Program racionalizácie v spotrebe energií
Od 1. 1. 1996 platí v EU štandard IEC zakazujúci dodávať a používať zariadenia, ktoré „znečisťujú“  elektrizačnú sieť. Tuzemskí veľkoodberatelia el. energie , ktorých spotrebiče negatívne pôsobia na kvalitu napájacej siete (nesínusový odber) budú nútení nakúpiť filtračné zariadenia vyhovujúce novej legislatíve. Ukazuje sa, že jediným riešením, hlavne u veľkoodoberateľov elektrickej energie je použitie rýchlych aktívnych polovodičových filtrov. Predmetom riešenia tejto časti programu je vývoj, výroba a prevádzkové overenie vlastností prototypu aktívneho filtra na báze IGBT výkonových modulov vybaveného mikropočítačovým riadením s výstupnými parametrami 10 000 MVA, 690V, 14 500 A.
Neustále zvyšovanie cien energií núti spotrebiteľov hľadať cesty k jej úsporám a optimálnemu využitiu. Rozvoj počítačovej techniky a informatiky otvára  nové možnosti pre naplnenie týchto cieľov vo veľkých elektrizačných sieťach,  i u malospotrebiteľov. 

Predmetom riešenia programu bude:
•	vývoj a overenie vlastností modulárnej zostavy na báze technológií LONWORKS pre účelovo orientované vybudovanie distribuovaných riadiacich systémov umožňujúcich monitorovanie spotreby a optimálne využitie energií v energetických sieťach, inteligentných budovách a u malospotrebiteľov.  
•	vývoj  modulárnej zostavy systému zberu , spracovania a prenosu údajov elektromerov a iných meračov v rozložitých energetických sieťach, kompatibilnej s požiadavkami EU asociácií FLAG, resp. EURIDIS a DLMS .
Riešenie bude zamerané na:
•	Vývoj aktívnych polovodičových filtrov	
•	Vývoj distribuovaných riadiacich systémov
•	Systém obojsmerného prenosu údajov merania a ovládania spotreby a výkonu  elektrickej energie a iných médií v podmienkach deregulovaného trhu 
•	Návrh ekonomických nástrojov orientovaných na znižovanie spotreby elektrickej energie, vrátane vytvorenia fondu financovania racionalizačných akcií
•	Návrh legislatívnych podkladov a opatrení na podporu racionalizačných akcií

Náklady na riešenie programu „Zdokonaľovanie technológií premeny energie a energetických systémov, vrátane netradičných zdrojov“ v období 60 mesiacov sa predpokladajú vo výške
                                                                                                                          (tis. Sk)
Celkom	1 027 000	
Z toho: navrhovaný objem zo ŠR	315 650	
            navrhovaný objem z iných zdrojov	711 350	

III. Program MH SR - Zvýšenie intenzity spracovania domácich a obnoviteľných surovín a využitia biotechnológií

Drevospracujúci priemysel
•	Trvalé zvyšovanie ekonomického potenciálu mechanického spracovania dreva v podmienkach SR 
Systémovými opatreniami sa dosiahne vyšší stupeň zhodnotenia dreva v jednotlivých stupňoch spracovania. Zabezpečí sa zapojenie ekonomiky do exploatácie komparatívnych výhod dreva a vytvoria sa podmienky v technickej legislatíve pre strategickú medziodvetvovú integráciu. Zameranie projektu nadväzuje aj na programy výskumu v EÚ („extended enterprice“ a Agenda 21). Jej kriteriálnou účelovou funkciou musí byť maximalizácia synergického príspevku k tvorbe pridanej hodnoty, teda k zvýšeniu hrubého domáceho produktu SR. Predpokladá sa to dosiahnuť zreťazením všetkých relevantných odvetví a odborov orientovaných na maximálnu finalizáciu produkcie dreva a výrobkov z neho. 
•	Predĺženie životnosti vybraných konštrukčných materiálov a prvkov na báze dreva 
Predĺženie životnosti  drevených materiálov a konštrukčných prvkov tak, aby ich bolo možné uplatniť aj v náročných expozičných podmienkach. Predĺženie životnosti si vyžaduje komplexné výskumné riešenie integrovanou konštrukčnou a chemickou ochranou, najmä pre použitie v exteriéroch. Jedná sa o ochranu proti vlhkosti, biologickým škodcom a o problematiku požiarnej bezpečnosti. Výsledkom riešenia budú nové integrované ochranné systémy vybraných konštrukčných materiálov a prvkov na báze dreva s predĺženou životnosťou pre použitie v stavbách. Prínosy spočívajú vo zvýšení konkurencie schopnosti konštrukčných materiálov a prvkov na báze dreva a vo zvýšenej finalizácii. Dosiahne sa tiež zníženie celkových nákladov počas doby služby predĺžením životnosti.
•	Výskum stavebných prvkov na báze dreva pre individuálnu bytovú výstavbu  
Kompozity s minimálnou hmotnosťou, cenovou dostupnosťou a ekologičnosťou, za rešpektovania požadovaných tepelnoakustických a pevnostných požiadaviek a požiadaviek na aplikáciu rôznych interiérových a exteriérových povrchových úprav.  Výskum univerzálneho systému základných stavebných prvkov na báze dreva, resp. ďalších pomocných ekologických materiálov, ktoré umožnia ľahkú manipulovateťnosť, vysokú tepelnú a zvukovú izoláciu, ľubovoľnú povrchovú úpravu, jednoduchú montáž rozvodov sanity, požadovanú požiarnu bepečnosť a jednoduchý systém montáže s rýchlym a trvanlivým spojom, ktorú zvládne i stavebník bez nároku na osobitnú zručnosť. Systém bude možné uplatniť tiež pri rekonštrukcii bytových jednotiek realizovaných klasickými technológiami – prestavba vnútorných priečok, bytové jadrá, prístavby, atď.
•	Priemyselné využitie ostatných listnatých drevín 
Rozšírenie ponuky  produktov DSP, hlavne však ekonomické využitie listnatých drevín. Spracovanie menej hodnotných listnatých drevín ako agát, hrab, dub-cer, jelša, javor a pod. Uvedené dreviny predstavujú nevyužitú rezervu priemyselného spracovania s odhadnutým ťažobným etátom v objeme približne 200 tis. m3.  Komplexný návrh výrobkovej štruktúry – prírezy, sedací nábytok, predné plochy korpusového nábytku, parkety, stavebné konštrukcie do agresívneho prostredia, paletové prírezy, obklady a pod. Riešenie technologických otázok – píliarske a nábytkárske mechanické opracovanie, zušľachťovacie procesy, až po problematiku organizačnú (sústreďovanie suroviny), realizačnú a ekonomickú.

Celulózo-papierenský priemysel
•	Rozšírenie sortimentu výrobkov celulózo-papierenského priemyslu na domácom trhu
Rozšíriť sortiment papierov, kartónov, lepeniek a výrobkov z nich, ktoré absentujú na slovenskom trhu, čím sa zníži dovoz a dosiahne sa 8 násobné zhodnotenie domácej obnoviteľnej drevnej suroviny. V oblasti výroby papierov sa zamerať na produkciu natieraných papierov, ktorých spotreba bude podľa dlhodobých prognóz rásť. Predpokladá sa ich export aj do susedných krajín, kde výroba týchto druhov papierov absentuje. Pri nových technológiách  zameraných na zvýšenie pridanej hodnoty a zabezpečenie konkurencie schopnosti bude potrebné zabezpečiť dodržiavanie  ekologických limitov platných v krajinách EÚ, hlavne čo sa týka obsahu škodlivých látok aby zodpovedali kritériám kladeným na  ekologické výrobky. 
•	Výroba buničiny a papierov z jednoročných rastlín 
Efektívnejšie využitie poľnohospodárskej pôdy nižšej kvality na pestovanie jednoročných rastlín ako je láskavec, topinambur a loboda, vhodných na výrobu vláknin so špecifickými vlastnosťami.  Vo svete sa jednoročné rastliny využívajú na výrobu rôznych druhov buničín a papierov s vlastnosťami podobnými ako majú produkty vyrobené z dreva.  Predpokladá sa, že podiel vláknin vyrobených z jednoročných rastlín sa do roku 2010 zvýši zo 6,5% na 7,5%. Na Slovensku je v súčasnosti nevyužívaných približne 102 tis. ha poľnohospodárskej pôdy. Predpokladáme, že po vstupe SR do EÚ nebudú poľnohospodárske produkty pestované na týchto pôdach  schopné konkurovať produktom z krajín EÚ. Agroekologické podmienky Slovenska sú vhodné pre pestovanie uvedených rastlín, pričom  z láskavca  možno pred spracovaním získať potravinársky olej a hluzy topinambura možno využiť pri výrobe alkoholu alebo ako dietickú potravinu. Jednoročné rastliny sú dôležité aj pre splnenie záväzkov vyplývajúcich z KJOTO protokolu na znižovanie obsahu CO2 v ovzduší. 
•	Optimalizácia technológií výroby buničín a papierov s cieľom zvýšenia ich recyklovateľnosti
Využitie zberového papiera pri výrobe rôznych druhov papiera je celosvetovým trendom a stupeň recyklácie sa stal  jedným z kritérií hodnotenia vyspelosti krajín. V roku 1999 tvoril na Slovensku zberový papier 41,3% z vláknitých surovín použitých pri výrobe papierov a lepeniek, zatiaľ čo v západnej Európe až 48,7%. V roku 2005 by mala SR dosiahnuť návratnosť (úroveň zberu) 51,5%. Tieto čísla predstavujú enormné zvýšenie návratnosti zberového papiera a preto je nevyhnutné pracovať na technnológii, ktorá už pri výrobe buničín zabezpečí ich maximálnu recyklovateľnosť.  Zvýšenie recyklovateľnosti zberového papiera, okrem iných faktorov,  možno dosiahnuť využívaním  takých technológií pri výrobe buničín a papierov pri ktorých nedochádza k významnej degradácii polysacharidového podielu vláknin. Z uvedeného dôvodu je potrebné optimalizovať  technologické podmienky delignifikácie dreva, bielenia buničín,  výroby papierov a ich recyklácie tak, aby ich vplyv na pevnostné vlastnosti a zloženie bol minimálny. Týmto sa minimalizuje tiež negatívny vplyv na životné prostredie a zníži sa spotreba drevnej suroviny.
•	Využitie rýchlorastúcich drevín v celulózo-papierenskom priemysle 
Optimalizovať technologické podmienky výroby buničín a papierov z rýchlorastúcich drevín. Pôda nevhodná pre pestovanie poľnohospodárskych plodín  sa vo vyspelých krajinách využíva na pestovanie rýchlorastúcich drevín ako sú topoľ, osika, vŕba a iné. Aj na Slovensku sa  začalo s pestovaním niektorých druhov rýchlorastúcich drevín.  Výhľadove sa uvažuje s pestovaním rýchlorastúcich drevín na 143 tis. ha pôdy nevhodnej pre poľnohospodárske využitie. Ročný prírastok drevnej hmoty z takto pestovaných drevín predstavuje 3,575 mil. m3, čo predstavuje dostatočné množstvo suroviny pre dva celulózo-papierenské kombináty s ročnou produkciou približne 1 mil. ton papiera. Uvedené zvýšenie kapacít celuló-papierenského priemyslu predstavuje zvýšenie súčasnej výroby o 156%. Pri výskume budú využívané najlepšie dostupné technológie, ktoré poskytujú  buničiny a papiere so svetovými parametrami, s dôrazom na dodržanie ekologických limitov platných v krajinách EÚ. 
•	Výskum technológií buničín a papierov zabezpečujúcich konkurencie schopný a trvalo udržateľný rast
Neustále zvyšovanie kvality výrobkov celulózo-papierenského priemyslu pre zabezpečenie ich konkurencie schopnosti na zahraničných trhoch. Výskum nových technológií  zabezpečujúcich produkciu buničín,  papierov, lepeniek a obalov so svetovými parametrami. Zabezpečiť také technologické parametre, ktoré spĺňajú kritériá  najlepšie dostupných  technológií, pomocou ktorých sa vyrobia  buničiny a papiere so svetovými parametrami, s dôrazom na dodržanie ekologických limitov platných v krajinách EÚ. 

Zvýšenie intenzity spracovania domácich obnoviteľných surovín

Predmetom riešenia bude príprava esterových olejov a oleochemických tenzidov a ich využitie pri zhodnotení použiteľných rastlinných zdrojov.
Cieľom riešenia bude využitie domácich obnoviteľných surovinových zdrojov na báze repky olejnej na prípravu esterových olejov (oleáty alkoholov, diolov a polyolov) vo funkcii ekologických pracovných kvapalín a oleochemických tenzidov (alkanolamidy oleátu, glycerínoleáty, PEG-oleáty) pre typické tenzidárske aplikácie, ako je detergencia, zmäkčovanie, emulgácia a dispergácia.

Výskum technológií recyklácie gumových odpadov

Riešenie podprogramu bude zamerané hlavne na oblasť opotrebovaných pneumatík a technologických odpadov z výroby gumových výrobkov. Ťažisko výskumu bude zamerané na rozšírenie aplikácií gumových recyklátov vo výrobkoch, u ktorých možno predpokladať veľkoškálovú spotrebu, hlavne v stavebníctve a dopravnom staviteľstve.

Využitie biotechnológií (Faramceutický primysel)

Inovačný rozvoj vo farmaceutickom priemysle prebieha v dvoch hlavných oblastiach. Prvou oblasťou je výskum a vývoj nových originálnych liečiv, pripravených syntetickou cestou biochemickou cestou alebo izolovaných z prírodných materiálov.
Druhou oblasťou, ktorá využíva už v terapii používané látky,  je vývoj generických prípravkov a výskum využitia známych liečiv v nových  indikačných oblastiach.
Výskum a vývoj bude orientovaný na:
•	Vývoj liečiva s účinnou látkou Vermikulín a uplatnenie liečivých rastlín, je zameraný na vývoj liečiva Vermikulín určeného na prevenciu a liečbu auto-imunitných ochorení (reumatoidná artritída, systémový lupus erythematodes), pričom sa testuje aj indikácia Vermikulínu ako potenciálneho imunosupresíva pri transplantáciách.
•	Výskum a vývoj originálnych inhibítorov cholesterolu, perspektívnych liečiv v terapii aterosklerózy (2000-2003), ktorého cieľom je vývoj nového originálneho hypolipidemika.
•	Biotechnologická príprava taxánov (2000-2002), ktorého cieľom je biotechnologická príprava látky, ktorá bude mať široké využitie v chemoterapii onkologických ochorení.

Náklady na riešenie programu „Zvýšenie intenzity spracovania domácich a obnoviteľných surovín a využitie biotechnológií“ v období 60 mesiacov sa predpokladajú vo výške
                                                                                                                          (tis. Sk)
Celkom	227 600	
Z toho: navrhovaný objem zo ŠR	113 800	
            navrhovaný objem z iných zdrojov	113 800	

Zameranie štátnych objednávok v oblasti výskumu a vývoja v rámci technickej politiky odvetví do roku 2003 s výhľadom do r. 2005 , alebo priradenie do iných štátnych programov v kompetencii MŠ SR

Podpora kvalifikačnej expanzie technologických inováciÍ v priemysle a v enenrgetike
ŠO 1:	Systémové vzdelávanie zváračských odborníkov v zmysle požiadaviek Európskej zváračskej federácie
Cieľom je tvorba učebných textov pre výchovu zváračských odborníkov v zmysle predpisov harmonizovaných s požiadavkami EÚ prostredníctvom Európskej zváračskej federácie (European Federation for Welding, Joining and Cutting) pre stupeň vzdelania Európsky zváračský technológ. V systéme riadenia kvality výrobných organizácií je táto špecializácia najfrekventovanejšia a možno očakávať jej neustály rozvoj. Učebné texty budú pozostávať zo štyroch častí:
-	zváracie metódy a zariadenia,
-	materiály a ich správanie sa pri zváraní,
-	konštrukcia a návrh zvarových spojov,
-	výroba zvarkov a aplikačné inžinierstvo.
		V rámci projektu budú vypracované skúšobné testy v súlade s požiadavkami Európskej zváračskej federácie.

ŠO 2:	Program zvyšovania úrovne personálu a rekvalifikácia voľných pracovných síl v oblasti návrhov, implementácie a prevádzkovania informačných technológií
Pilotný projekt vzdelávania a školení zahrňujúci výskumné ústavy a VŠ – elektrotechnického zamerania pre zvyšovanie úrovne personálu v oblasti návrhov, implementácie a prevádzkovania informačných technológií. Realizácia projektu prispeje k naviazaniu na inovačný rozvoj v tejto oblasti, prispeje k rozvoju a zvýšeniu vedomostnej úrovne ľudských zdrojov a vytvorí základy k potenciálnemu zapojeniu sa do európskeho výskumného priestoru.
ŠO 3: Program výskumu a vývoja a stanovenia metodík skúšok elektromagnetickej kompatibility veľkých zariadení.
Realizácia produkcie strojárskeho a elektrotechnického priemyslu na vyspelých zahraničných trhoch vyžaduje od našich výrobcov splniť celý rad legislatívnych požiadaviek. Jednou z nich je aj splnenie požiadaviek elektromagnetickej kompatibility. Problémom sa stáva, ak zariadenie má také rozmery a hmotnosť, že ho nie je možno umiestniť do skúšobného laboratória. Legislatíva upravuje, že skúšky je možno vykonávať buď v laboratóriu, alebo v mieste nasadenia. Meranie v mieste nasadenia (napr. veľké obrábacie centrá a pod.) však predstavuje veľkú finančnú záťaž a komplikuje možnosti úpravy zariadenia s cieľom odstránenia zaistených nedostatkov. Ciele programu napĺňajú jeden z hlavných tematických programových smerov VaV a to posilnenie konkurencieschopnosti ekonomiky.

Náklady na riešenie programu „Podpora kvalifikačnej expanzie technologických inovácií v priemysle a v energetike“ v období 48 mesiacov sa predpokladajú vo výške

                                                                                                                          (tis. Sk)
Celkom	32 200	
Z toho: navrhovaný objem zo ŠR	16 100	
            navrhovaný objem z iných zdrojov	16 100	

Sofistikované riadiace procesy
ŠO 1:      Sofistikovaný riadiaci systém pre viacúrovňové technologické riadenie DE a E-rušňov a vozidiel mestských dráh"
Cieľom navrhovaného projektu je tvorba špecifického hardwaru a sofwaru – tj. know-how, pomocou ktorého bude možno optimalizovať spotrebu elektrickej energie v špecifických odberných miestach (nemocnice a iné zdravotnícke objekty, školy, vojenské objekty a pod.). Cieľom spomínaného vytvoreného originálneho know-how bude zefektívnenie energetického hospodárstva a zníženia ich prevádzkových nákladov. Ako spôsob realizácie a overenia sa navrhuje pilotný (-é) projekt (-y), ktoré by boli realizované v objektoch horeuvedených typov u vybraných rezortov. Program naväzuje na tematický programový smer VaV – Konkurencieschopnosť ekonomiky a inovačný rozvoj v danej oblasti.
ŠO 2:      Prenos dát po neštandardných prenosových cestách"
Program je zameraný na prenos dát pomocou neurónovej siete aplikovanej na neštandardné prenosové cesty, tvorené rozvodnými sieťami pre prenos fyzikálnych médií (plyn, voda, ropné produkty, príp. el. energia). Na týchto rozvodných sieťach je potrebné merať niektoré fyzikálne veličiny. Cieľom projektu je zlacnenie a automatizácia zberu údajov o vybraných fyzikálnych veličinách bez nutnosti budovania špeciálnej prenosovej cesty, či dokonca pochôdzkového zberu údajov. Program svojím obsahom a zameraním predstavuje významný inovačný rozvoj v oblasti aplikácie informačných technológií.
ŠO 3:      Výskum, vývoj a príprava výroby počítačov chránených proti úniku nformácie
Personálne počítače v štandardnom vyhotovení vyžarujú spracovávanú informáciu do okolitého prostredia elektromagnetickou cestou v takom rozsahu, že špeciálnymi prostriedkami spravodajskej techniky je možné vyžarované informácie na určitú vzdialenosť prijímať a zaznamenávať! Ďalšou cestou úniku informácie je prenos informácie po napájacej sieti a interfejsových vedeniach. Únik informácií, hlavne utajovaných dát môže mať katastrofálne dôsledky v niektorých špecifických rezortoch (MV SR, MO SR, MZV SR a pod.). Cieľom riešenia je VaV a realizácia chránených počítačov proti úniku informácie z domácej produkcie namiesto niekoľkonásobne drahších ekvivalentov z dovozu. Program bezprostredne súvisí s tematickým programovým smerom VaV v oblasti vonkajšej a vnútornej bezpečnosti štátu.

ŠO 4:      Výskum, vývoj a aplikácia zariadení pre riadenie a monitoring odberu energií, obzvlášť energie elektrickej
Cieľom navrhovaného projektu je tvorba špecifického hardwaru a sofwaru – tj. know-how, pomocou ktorého bude možno optimalizovať spotrebu elektrickej energie v špecifických odberných miestach (nemocnice a iné zdravotnícke objekty, školy, vojenské objekty a pod.). Cieľom spomínaného vytvoreného originálneho know-how bude zefektívnenie energetického hospodárstva a zníženia ich prevádzkových nákladov. Ako spôsob realizácie a overenia sa navrhuje pilotný (-é) projekt (-y), ktoré by boli realizované v objektoch horeuvedených typov u vybraných rezortov. Program naväzuje na tematický programový smer VaV – Konkurencieschopnosť ekonomiky a inovačný rozvoj v danej oblasti.
ŠO 5:  Aplikácia sofistikovaných riadiacich a výrobných systémov v uhlikárskom priemysle
Zavedenie významných inovačných zmien do slovenského uhlikárskeho priemyslu, ktorých cieľom bude posilniť jeho konkurenčnú schopnosť a exportný potenciál. Riešenie projektu bude smerované hlavne na zaistenie štandardne vysokej kvality produkcie určenej pre náročné aplikácie v súlade s požiadavkami systémov riadenia kvality a nárokmi odberateľov. Výstupom riešenia budú okrem iného i unikátne strojné zariadenia, ktoré významne rozšíria sortiment tuzemských uhlikárskych strojov.
Náklady na riešenie programu „Sofistikované riadiace procesy“ v období 48 mesiacov sa predpokladajú vo výške
                                                                                                                          (tis. Sk)
Celkom	193 100	
Z toho: navrhovaný objem zo ŠR	96 550	
            navrhovaný objem z iných zdrojov	96 550